Tatoeba sentences — language code: tgl
Dinala ko ang aking tablet sa Istarbak dito sa Isla Lulu nitong maaraw na umaga nang ika-17 ng Agosto ng 2023 para mag-Internet at maglitrato roon. Nagtsatsaang itim na mayelo ako roon. Sa aking berdeng kambas na sakong may senyas ng Krus na Pula, dala ko ang librong An Introduction to Haiku ni Harold G. Henderson, yaong nabili ko sa Victoria, BC, nang ilang taon na ang nakalipas noong bumisita rito ang aking Tiya Mila, Tiyo Joe, at pinsang Jojo. May tindahan ng mga luma at ginamit nang libro. Noon ang huli kong nagtabaw papuntang Isla Bangkuber. Sa Istarbak, kumain din ako ng sanwits na beykon, Gouda, at itlog. Ginaya ko si Greg. Sa daan kanina papuntang Istarbak, nakita ko si Michael na Danes-Pranses at pinakita niya sa akin sa selpon niya ang mga iba pang mahiwagang ilaw-ilaw sa pook na sa kanya ay ebidensiya ng ekstraterestre. Pinag-usapan namin ang ruwinang "Göbekli Tepe" sa Turkiya at mga "Linyang Nazca" sa Peru. Mga alas 8 nang umaga, dumating si Greg. Nagsanwits na Gouda rin siya. May kape. Binili niya ako ng mga mansanas na tsip. Pinag-usapan namin ang mga tuk-tuk sa Taylandiya at mga traysikel sa Pilipinas. Pinakita ko ang biyaheng birtuwal sa tablet. Ang halimbawa ko ay Paris sa Pransiya at Eilat sa Israel. Puwedeng umibo sa mga imahen nang parang naglalakad o nagdradrayb. Nakakulay-abong tisyort ngayon si Greg. Sa pizzeria, dumalaw ang dalawang lalaking maganda ang katawan, isang nakakulay-abong tisyort at isang nakanarangha. Naka-blue jeans at balbas pareho.
'Budoanimista' o 'Animobudista'? "Nasa diksiyonaryo ba naman ang mga salitang iyan?"
Kumain nang kumain ba naman ang kulay-kapeng unikorniyo ng berdeng damo sa tabi ng magsasaka?
Dinala ko sa Istarbak dito sa Isla Lulu ang tablet ko ngayong maulap at preskong umaga nang ika-19 ng Agosto ng 2023 para maglitrato at mag-Internet doon. May tsaang itim na mayelo ako. Dumating si Greg para magkape. Binili niya ako ng mga mansanas na tsip. Pinag-usapan namin ang may Pinlandes at Rusong may lahing Mongoloid, miski na ang karamihan sa kanila ay talagang Caucasoid. Pinag-usapan namin din ang siyensiyang piksiyong prangkisang Planeta ng mga Matsing nang ilang dekada na. Hindi naniniwala si Greg na ang tao ay nanggaling sa matsing. Sabi kong may 99% kompatibilidad ang DNA ng tsimpanse sa tao. At kung iahit ang oranggutan, tsimpanse, o gorilya, talagang mukhang tao sila. Hindi matatangge ang relasyon. Iba raw ang nasa Bibliya niya. Sabi kong sa Henesis ay may paglalarawan ng progreso ng mga hayop noong unang panahon. Parang "ebolusyon" iyon. Binanggit din naming ang oktopus, delpin, at balyena ay mga intelihenteng hayop.